Երրորդ և վերջերս իրողություն դարձած փոփոխությունը վաճառքի առարկաների նոր կատեգորիայի ի հայտ գալն է, այլ կերպ ասած՝ խոսքն այստեղ զգացմունքների և զգացողությունների կատեգորիայի մասին է։ Օրինակ՝ ճամփորդությունն ինքնաթիռով, խոսքն ընդամենը սպասարկման մասին է, մինչդեռ օդային ընկերությունները մի կետից մյուսը տեղաշարժվելու պարզ երևույթը վերածել են «անմոռանալի ապրում» հասկացության, որը զուգակցվում է միջավայր, ոճ, պայման-պարագա բառերի հետ։ Նկատելի է, որ ավելի ու ավելի ընդհանրանալով, գովազդը ուշադրություն է հրավիրում առաջարկվող ծառայություն-սպասարկման կամ վաճառվող ապրանքի գործածության փորձառություն-ապրում ասպեկտի վրա։